Creierul nostru este atât de eficient și discret
în operațiunile pe care le efectuează zilnic,
încât suntem tentați să uităm ce realizare extraordinară
și complicată este să ne simțim bine mental.
O minte în stare sănătoasă, în fundal,
efectuează continuu un set aproape miraculos de manevre
care susțin dispozițiile noastre de limpezime și scop.
Pentru a înțelege ce înseamnă sănătatea mintală,
și, prin urmare, ce implică opusul acesteia,
să ne oprim să analizăm,
o parte din cele ce se desfășoară
în cazul unei minți care funcționează optim.
În primul rând, o minte sănătoasă este o minte care modelează,
un organ care reușește să extragă
dintre miile de gânduri împrăștiate, conflictuale,
deconcertante sau terifiante,
acele idei și senzații particulare, care trebuie să fie adresate activ
pentru a ne conduce viața în mod eficient.
În parte, asta înseamnă să țină la distanță
judecăți morale și decisive
care vor să ne transmită în mod repetat
cât de rușinoși și îngrozitori suntem,
mult după ce asprimea a încetat să mai servească oricărui scop util.
Când dăm un interviu pentru un nou job sau ne întâlnim cu cineva,
o minte sănătoasă nu ne forțează să ascultăm aceste voci interne
care insistă asupra nevredniciei noastre.
Ne permite să vorbim cu noi înșine așa cum am face-o cu un prieten.
În același timp, o minte sănătoasă nu cedează comparațiilor nedrepte.
Ea nu permite în mod constant
ca realizările și succesul celorlalți să ne dea peste cap,
și să ne reducă la o stare de amară inadecvare.
Nu ne torturează
comparând continuu situația noastră cu a celorlalți
care de fapt, au avut o educație și o traiectorie diferită în viață.
O minte care funcționează bine
recunoaște inutilitatea și cruzimea
de a da vina în mod constant
pe propria natură.
În același timp, o minte sănătoasă este bine ancorată
de sentimentul de frică.
Știe că, în teorie,
există un număr nesfârșit de lucruri de care ne-am putea face griji:
un vas de sânge care ar putea ceda,
un scandal care ar putea erupe,
motorul avionului care s-ar putea desprinde de aripă...
dar face distincția bine
între ce s-ar putea întâmpla
și ce este, de fapt, probabil să se întâmple.
Și este capabilă să ne lase în pace
în ce privește situațiile aprige ale sorții,
încrezătoare că acele lucruri îngrozitoare fie nu se vor materializa
fie pot fi tratate cu abilitate
dacă totuși apar.
O minte sănătoasă evită imaginațiile catastrofice.
Știe că există trepte de piatră largi și stabile -
nu o pantă abruptă și alunecoasă -
între ea și dezastru.
O minte sănătoasă are compartimente cu uși grele,
care se închid în siguranță.
Poate compartimenta atunci când este nevoie -
nu toate gândurile aparțin tuturor momentelor.
Când vorbim cu o bunică,
mintea previne apariția imaginilor fanteziilor erotice
din noaptea precedentă.
Când avem grijă de un copil,
ea poate suprima cele mai cinice și mizantropice idei.
Gândurile aberante de a sări pe șinele unui tren
sau a-ți face rău cu un cuțit ascuțit
pot rămâne idei ciudate de scurtă durată
și nu fixații repetitive.
O minte sănătoasă stăpânește tehnicile de cenzură.
O minte sănătoasă își poate liniști propriile preocupări zgomotoase
pentru ca, uneori, să se concentreze asupra lumii exterioare.
Poate fi prezentă și implicată în ce și cu cine se află
în imediata apropiere.
Nu tot ce poate fi simțit trebuie să fie simțit în fiece clipă.
Ea poate fi un bun ascultător.
O minte sănătoasă combină suspiciunea adecvată
referitoare la anumiți oameni,
cu fundamentala încredere în umanitate.
Își poate asuma un risc inteligent cu o persoană necunoscută.
Nu extrapolează din cele mai rele momente ale vieții,
pentru a distruge posibilitatea de a ieși ceva bun
dintr-o nouă relație.
O minte sănătoasă știe cum să spere.
Ea identifică și apoi se agață cu tenacitate
de câteva motive pentru a merge mai departe.
Motivele de disperare, furie și tristețe sunt, desigur, prezente.
Dar mintea sănătoasă știe cum să limiteze negativitatea
în numele rezistenței.
Ea se agață de dovezile frumuseții și bunătății.
Nu uită să aprecieze.
Poate, indiferent de situație, să se gândească la o baie fierbinte,
niște fructe uscate sau ciocolată neagră,
o conversație cu un prieten,
sau o zi de muncă satisfăcătoare.
Refuză să fie redusă la tăcere
de nenumăratele argumente sensibile
în favoarea furiei și descurajării.
Prezentarea câtorva din trăsăturile unei minți sănătoase
ne ajută să identificăm ce poate să o ia razna
când ne îmbolnăvim.
Ar trebui să conștientizăm în ce măsură boala psihică
este pe cât de obișnuită, pe atât de nerușinoasă,
ca și boala fizică.
Adevărata sănătate mintală
implică o acceptare sinceră a cât de multă sănătate ar trebui să fie
chiar și în cazul unei vieți aparent competente și plină de sens.
Și nu ar trebui să fim reticenți în a cere ajutor
cum nu suntem nici când avem o infecție pulmonară
sau o durere de genunchi,
și nu ar trebui să credem că merităm mai puțină iubire și simpatie.
Magazinul nostru online are o gamă largă de cărți și cadouri
care se adresează celor mai importante și adesea neglijate domenii ale vieții.
Pentru a afla mai multe, dați acum un click.